Pitanja, odgovori i dodatna pojašnjenja ***Javnog poziva za dodjelu potpora radu braniteljskih zadruga*** objavljenog 15. travnja 2021. godine temeljem Programa stručnog osposobljavanja i zapošljavanja hrvatskih branitelja i članova njihovih obitelji za razdoblje od 2021. do 2023. godine

1. **Moli se pojašnjenje jesu li *trošak nabave rabljenog osobnog/teretnog vozila* koje je nužno za obavljanje djelatnosti distribucije proizvoda navedenog u poslovnom planu *te trošak konzultanata za pripremu prijave* prihvatljivi troškovi.**

Trošak nabave radnog vozila kada je isto neophodno sredstvo za rad prema predmetu poslovanja (djelatnosti) prihvatljiv je u najvišem iznosu do 30.000,00 kuna sukladno točki VIII. podtočki 2. rednom broju 5. Javnog poziva. Ujedno, Javnim pozivom nije propisano da vozilo mora biti novo, odnosno *rabljeno* vozilo predstavlja prihvatljiv trošak.

Trošak konzultantskih usluga za pripremu prijave na Javni poziv nije prihvatljiv trošak u smislu ovog Javnog poziva, s obzirom da isti ne predstavlja izravno sredstvo za rad sukladno djelatnosti iz poslovnog plana.

1. **Moli se pojašnjenje jesu li konzultantske usluge prihvatljiv trošak i, ako jesu, u kojem postotku sufinanciranja i u kojem maksimalnom iznosu.**

Trošak konzultantskih usluga nije prihvatljiv trošak u smislu ovog Javnog poziva, s obzirom da isti ne predstavlja izravno sredstvo za rad sukladno djelatnosti iz poslovnog plana.